Ruppoldsried

Ruppoldsried estis ĝis la 31-a de decembro 2009 komunumo de la distrikto Fraubrunnen kaj ekde la 1-a de januaro 2010 komunumo de la administra distrikto Seeland en Kantono Berno, Svislando. Ĝi havis 260 loĝantojn je la 31-a de decembro 2010.

 Geografio 
La komunumo Ruppoldsried situas en la Svisa Mezlando, proksimume 15 kilometrojn nordokcidente de la federacia urbo Berno. La komunumo troviĝas sur la suda flanko de la ebenaĵo de la Valo de Limpach. Malgranda parto de la komunuma teritorio etendiĝas ankaŭ norde de la rivereto ĝis la piedo de la montoĉeno Bucheggberg. Ĉe la suda limo la komunumo leviĝas al la arbara altebenaĵo de Rapperswil. Al la komunumo apartenas krom la vilaĝo Ruppolsried la setlejo Oberfeld, parto de Eichholz (kiu parte apartenas al la soloturna komunumo Messen) kaj kelkaj izolitaj domoj.

La teritorio de la komunumo etendiĝas sur areo de 2,2 km², de kiuj 13% estas kovritaj de arbaro, 79% servas por agrikulturo kaj 7% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Ruppoldsried limas en nordo kaj oriento al Messen (SO), en sudo al Rapperswil, kaj en okcidento al Wengi.

 Trafiko 
Tra la komunumo kondukas la kantona ĉefvojo n-ro 251, kiu kondukas de Bätterkinden tra la tuta Valo de Limpach al Grossaffoltern. Per la poŝtaŭtolinioj de Berno al Messen kaj de Lyss al Messen la komunumo estas konektita al la publika transportreto.

 Historio 
La unua dokumenta mencio de Ruppoldsried datiĝas el la jaro 1279 kiel Ruopolsriet.
Fonto: Anne-Marie Dubler: Ruppoldsried en Historia Leksikono de Svislando (2010-11-24) En la jaro 1313 aperis la formo Ruplisried kaj poste en 1389 Rupolsriet kaj en 1400 Rapolzried.Fonto: Teksto pri la historio de Ruppolsried en la retejo de la komunumo Dum mezepoko la vilaĝo apartenis al la berncivita familio von Ergeuw, kiu ĝin vendis en la jaro 1506 al la urbo Berno. La alta jurisdikcio apartenis al la kampara tribunalo de Zollikofen, kiu en la jaro 1406 fariĝis berna havaĵo. En la jaro 1803 Ruppoldsried estis atribuita al la distrikto Fraubrunnen kaj post ties malfondo en la jaro 2010 al la administra distrikto Seeland.Vidu Anne-Marie Dubler

 Notoj kaj referencoj 


 Eksteraj ligiloj 

 Oficiala retejo de la komunumo Ruppoldsried